OpenLLM-France/wikimedia huggingface dataset:
# HAPzko munduaren hipotesia

Bizitzaren jatorriari buruzko HAPzko munduaren hipotesiak, hidrokarburo aromatiko poliziklikoen (HAPen) erabilera, ARNaren, aurre-munduan bizitzaren sorrerarako oinarriak eratu zituen erdibideko urratsa izan zela proposatzen du. Simon Nicholas Plattsek 2005ean proposatu zuen. Orain arte ez da frogatua izan, nahiz eta 2007an, Cassini-Huygens sondak, Titaneko atmosferaren gainekaldeko eremuetan, tolinan ioi negatiboen presentzia aurkitu zuen.
Hainbat esperimentuk, Millery eta Ureyrena bezalakoek, zalantzan jartzen dute era errazean molekula organiko aintzindariak, aminoazidoak barne, sor daitezkenik. ARNaren munduaren hipotesiak, nola ARNa bere katalizatzailea (erribozima bat) izan daitekeen erakusten du, eta era honetan, bizitzaren agerpenaren oinarriak ezarri ziren. Hala baina, aldi berean, zenbait argitu gabeko pausu ageri dira, lehen ARN molekulak nola eratu ziren azaltzen duena bezalakoak.
Jakina da, jatorrizko ozeanoaren osagai probableak hidrokarburo aromatikko poliziklikoak (HAPak) direla. HAPak normalean ez dira oso disolbagarriak itsasoko uretan, baina eguzkiaren izpi ultramoreen bezalako erradiazio ionizatzailearen eraginpean jartzean, gainazaleko hidrogenoaren atomoak deuseztatu egin daitezke, eta hidroxilo taldeengatik ordezkatu, hauek askoz ere disolbagarriagoak uretan izatea eraginez.
HAPak anfifilikoak dira, hau da, alde hidrofoboak eta baita hidrofiloak dituzte. Beraz, disoluzioan egoterakoan, lipidoek bezala, joera dute metaketetan antolatzeko bere burua, zati hidrofoboak babestuz.
Auto-antolaturiko metaketa hauetan, eraztunen arteko banaketa 0.34 nm-koa da. Hau, ARNan eta ADNan aurkitzen den banketa distantzia berdina da. Molekula txikiak, bere kabuz batu litezke HAPen eraztun hauetara. Hala baina, eraztun hauek eratzen daudela, bere artean biratzeko joera dute, zeinek beste konposatuekin edo beheragoko posizio batekoekin talka egin luketen elakrtutako konposatuak desplazatzeko joera bat sortzen duen. Era honetan, horrek, base puriko eta pirimidinikoak bezalako molekula planareen lehentasunezko elkarketa estimulatzen du. Base hauek ere anfifilikoak direnez, antzeko metaketetan lerratzeko joera daukate. Eta honek, azido nukleikozko eskeleto bat baseekin batera eratzeko andamiaje eraginkor bat sortzen bukatzen du.
Azidotasunaren aldaketa txiki batek baimendu ahal izango luke orduan, baseak PAHen jatorrizko metaketatik askatzea, eta era honetan, ARNa bezalako molekulak eratzea.

## Erreferentziak

* ↑ Se descubre en la atmósfera de titán las moléculas elementales de la vida

## Kanpo estekak

* Datuak: Q1755454
# HBCU

HBCU, Historically black colleges and universities-en siglak (historikoki beltzak diren eskolak eta unibertsitateak), Estatu Batuetan segregazio-garaian ezarritako goi hezkuntzako erakundeak dira, 1964ko Eskubide Zibilen Legea ezarri baino lehen jaioak, batez ere Estatu Batuetako hegoaldean, eta gehienbat afro-amerikar komunitateari zerbitzatzeko xedea dutenak. Izan ere, garai horretan, goi-ikaskuntzako erakunde gehienek betoa jarri zioten afro-amerikar hiritarren matrikulazioari.
Gaur egun 101 HBCU zentro eta erakunde daude Estatu Batuetan, erakunde publiko eta pribatuak barne. Kopuru hori 1930eko hamarkadan zeuden 121 erakundeak baino txikiagoa da. Gaur egun dauden 101 erakunde horietatik 27k doktorego-programak eskaintzen dituzte, 52k maisutza-programak eskaintzen dituzte, 83k gradu-tituluak eskaintzen dituzte eta 38k elkartekide-mailako tituluak eskaintzen dituzte.

## Historia
### XIX. mendea

HBCUko unibertsitate eta erakunde gehienak Ameriketako Estatu Batuetako hegoaldean sortu ziren Ameriketako Estatu Batuetako Gerra Zibilaren ostean, askotan Estatu Batuetako iparraldeko misio erlijiosoen erakundeen laguntzarekin. Gerra hasi zenean, herrialdeko biztanleria beltzari zuzendutako hiru unibertsitate-erakunde zeuden jada: Cheyney (1837) eta Lincoln (1854) unibertsitateak, biak Pennsylvanian, eta Wilberforce Unibertsitatea, 1856an sortua. Ohioko Afrikako Apezpiku Eliza Metodista eta Apezpiku Eliza Metodista, erakunde erlijioso nagusiki zuria. 1865ean sortua, Shaw Unibertsitatea Ameriketako Estatu Batuetako Gerra Zibilaren ondoren ezarri zen Hegoaldeko lehen HBCU izan zen.

## Erreferentziak

* ↑ HBCUs and 2020 Goal. .
* ↑ Anderson, Monica. A look at historically black colleges and universities as Howard turns 150. .
* ↑ Historically Black Schools, Colleges, and Universities. .
* ↑ History of Cheyney University. .
* ↑ History. .
* ↑ Wilberforce History. .
* ↑ Shaw University Brief History. .

## Kanpo estekak

* Datuak: Q1620945
* Multimedia: Historically black colleges and universities / Q1620945
# HAARP proiektua

HAARP proiektua (ingelesezko sigletatik eratorria: High Frequency Active Auroral Research Program, euskarara Maiztasun Altuko Aurora Aktiboaren Ikerkuntza Programa gisa itzuli daitekeena) Ameriketako Estatu Batuen Itsas eta Aire armadek, Defentsa Aurreratuko Ikerkuntza Proiektuen Agentziak eta Alaskako Unibertsitateak finantzatutako proiektu bat izan zen. Proiektuaren helburua ionosferaren ezaugarriak ikertzea zen, ondoren gune hori baliatzen duten teknologiak garatzeko, besteak beste, irrati-komunikazioen igorpen eta hedadura eta zaintza estrategikoa (misilak atzemateko sistemak, adibidez).
Proiektuaren ekintzak HAARPen Ikerketarako Estazioan burutzen ziren (ingelesez, HAARP Research Station), Gakonatik hurbil, Alaskan.
HAARP Estazioko baliabide nagusia Ikerketa Ionosferikorako Gailua da, ingelesetik jasotzen dituen IRI siglen bidez ezagunagoa. IRI gailua maiztasun altuko irrati-transmisore bat da, ionosferaren gune jakin bateko ezaugarri elektromagnetikoak aldatzeko gaitasuna duena. Gune horretan jazotzen diren aldaketak hainbat gailuren bidez aztertzen dira, hala nola, UHF eta VHF irrati-maiztasuneko bandetan kokatzen diren radarren, zundaketa digitalaren eta indukzio zein saturazio magnetometroen bidez.
HAARP Estazioa 1993an jarri zen martxan. Gaur egungo IRIa 2007tik dago abian eta bere kontratista emankorrena BAE Advanced Technologies da. 2008ra bitarte, HAARP proiektuan, gutxi gorabehera, 250 milioi dolar xahutu ziren eta horien artetik zati batek zergetan zuen jatorria, adibidez, eraikitze lanetan baliatu zen diruak.
Proiektu honek zeresan handia izan du konspirazio teorien babesleen artean, izan ere, gertaera ugariren erruduntzat jo izan da, horien artean hainbat hondamen natural leporatu zaizkio. Zientzialari eta gai jakinetan jakitunek ez dituzte aintzakotzat hartu kritika hauek eta horien artean zenbaitek era jolastian hartu ditu, adibidez, David Naiditch informatikari ikerlariak: "[HAARP proiektuarenak] bere helburuek enigmatikoak dirudite zientzian jakintza gutxi dituztenentzat".

## Erreferentziak

* ↑ «HAARP Fact Sheet» archive.is 2012-05-30 (Noiz kontsultatua: 2020-01-05).
* ↑ «HAARP Purpose (for the EIS)» archive.is 2012-05-30 (Noiz kontsultatua: 2020-01-05).
* ↑ (Ingelesez) «Heating up the heavens» (PDF) Wayback Machine (Noiz kontsultatua: 2020-01-05).
* ↑ (Ingelesez) «10-03-03» Skeptic 2010-03-03 (Noiz kontsultatua: 2020-01-05).

## Kanpo estekak

* Datuak: Q193320
* Multimedia: High Frequency Active Auroral Research Program / Q193320
# HAUSnART

hAUSnART Lapiko Kritikoa kolektiboak 2011an sortu zuen aldizkaria da. Aldizkaria paperean eta sarean argitaratzen da eta bertan hizkuntza nagusia euskara bada ere ingelesez ere artikuluak argitaratzen ditu.
Lapiko Kritikoa webguneak teoria eta filosofia kritikoaren gaitasun bereziak azpimarratzen ditu. Webaren baliabideak erabiliz, gizarteari buruzko eztabaidak hedatzea du helburu, gaur egungo arazoei buruzko ikerketak, azterketak eta azalpenak sortuz. Era berean, eremu ez akademiko zein irakaskuntza unibertsitarioaren arteko elkarlana bultzatzeko asmoa du.
hAUSnART aldizkariak ildo horri jarraitzen dio humanitateen eremuko diziplina ezberdinetatik sortutako lanak argitaratuz. Azken alea 2013ko maiatzean argitaratu zen

## Erreferentziak

* ↑ hAUSnART, 0 zenbakia, 9. orrialdea.

## Ikus, gainera

* Andoni Olariaga

## Kanpo estekak

* hAUSnART aldizkaria, Lapiko Kritikoa webgunean.
* Datuak: Q12258828
# Glynfach

Glynfach, Galesko Cymmer udalerriko barruti bat da, Rhondda Cynon Taf konderrian.

## Kanpo estekak

* Datuak: Q5572935
# Glyntaff

Glyntaff, galesez: Glyn-taf, Galesko udalerri txiki bat da, Rhondda Cynon Taf konderrian.

## Kanpo estekak

* Datuak: Q5573005
* Multimedia: Glyntaff / Q5573005
# Glynis Johns

Glynis Margaret Payne Johns (Pretoria, 1923ko urriaren 5a - Los Angeles, 2024ko urtarrilaren 4a) britainiar aktore, abeslari eta dantzaria izan zen.

## Biografia

Hegoafrikan jaio zen, galestar aktore baten alaba. 1940ko hamarkadan iritsi zen gorenera. Bere ibilbideak 80 urte iraun zuen zineman eta antzerkian, eta 60 film baino gehiagotan lan egin zuen.
Bere rol ezagunenen artean, Winifred Banks Walt Disneyren Mary Poppins (1964) eta Desiree Armfeldt Broadwayko A Little Night Music (1973) musikalean daude, eta aktore onenaren Tony saria irabazi zuen. Azken paper horretan, "Send in the Clowns" abestu zuen, Stephen Sondheimek harentzat espresuki konposatutako abestia, eta horregatik britainiar zinema klasikoko artista handienetako bat da.
1950eko hamarkadan, zinemaren sexu ikurtzat hartzen zen.
1960ko hamarkadaren hasieran, Estatu Batuetako hainbat telesailetan parte hartu zuen, besteak beste, The Roaring 20s (1961) ABC/Warner Brothers-en eta, The Lloyd Bridges Show (1962-1963) CBS-n parte hartu ondoren, 1963an, Keith Andesekin batera, CBSrako bere seriea egin zuen, Glynis.
1988tik 1989ra, Johns, Alan Young, Phyllis Newman eta Paul Dooleyrekin batera, CBS Coming of Age telesailean parte hartu zuen.
Johnsek semea eta lau senarrak baino luzeago bizi izan zen. Hil zen lehena hirugarren senarra izan zen, Cecil Henderson, 1978an, gero laugarren senarra, Elliott Arnold, 1980an, lehen senarra, Anthony Forwood, 1988an, eta bigarren senarra, David Foster, 2010ean. Bere semea, Gareth Forwood, 2007an hil zen, minbiziak eta bihotzekoak emanda hil zen.
2020an Olivia de Havilland hil zenean, Johns aktoreen kategoria guztietan bizi zen Oscar sarietarako hautagairik zaharrena bihurtu zen. 2021ean, Betty Whiteren heriotzarekin, bizi zen Disneyren mito zaharrena bihurtu zen.
Johns Los Angeleseko zahar-egoitza batean hil zen, 2024ko urtarrilaren 4an, 100 urte zituela. Biloba bat eta hiru birbiloba geratzen dira. Bere biloba, Thomas Forwood, idazle eta zinema zuzendari frantsesa da.

## Filmografia

* Last of the Few (1960)
* The Spider's Web (1960)
* The Sundowners (1960)
* The Cabinet of Caligari (1962)
* The Chapman Report (1962)
* Papa's Delicate Condition (1963)
* Mary Poppins (1964)
* Dear Brigitte (1965)
* Don't Just Stand There! (1968)
* Lock Up Your Daughters! (1969)
* Under Milk Wood (1972)
* The Vault of Horror (1973)
* Nukie (1987)
* Zelly and Me (1988)
* The Ref (1994)
* While You Were Sleeping (1995)
* Superstar (1999)
* Datuak: Q272579
* Multimedia: Glynis Johns / Q272579
# Glynn konderria (Georgia)

Glynn konderria (ingelesez: Glynn County) Georgiako konderri bat da, Ameriketako Estatu Batuetan. Hiriburua Brunswick da. 2010eko zentsuaren arabera 79.626 biztanle zituen, Glynn kilometro koadroko azaleran.

## Geografia

Glynn konderriak 1.515,79 kilometro koadro ditu. Horietatik 428,63 ura dira. Beste 1.087,16 lurra dira. Biztanleria dentsitatea 0,02 da.

## Demografia

2010eko zentsoan bizi ziren 79.626 pertsonetatik 56.728 txuriak edo hispanoak dira. Horietatik hispano edo latino kategorian 5.126 dira. 20.525 beltzak edo afroamerikarrak. 146 amerikar natiboak ziren eta 74 Hawaii edo Pazifikoko irletako natiboak. 894 asiarrak ziren. Bestelako arraza bat kategorian 107 biztanle daude. Bukatzeko euren burua arraza bat baino gehiagotan 1.152 pertsonek kokatzen zuten.

### Biztanleria piramidea
## Kanpo estekak

* Datuak: Q487016
* Multimedia: Glynn County, Georgia / Q487016
# Glyphandra

Glyphandra Crambidae familiako tximeleta genero bat da. Bere espezie tipoa Glyphandra biincisalis da.

## Espezieak

| Espeziea | Irudia | Egoera |
| Glyphandra biincisalis | | daturik gabe |

## Kanpo estekak

* Datuak: Q5573025
# Glynneath

Glynneath, galesez: Glyn-nedd, Galesko hegoaldeko udalerri, komunitate eta hauteskunde eremu bat da, Neath Port Talbot konderrian.
2011ko erroldaren arabera 4.278 biztanle zituen.

## Kanpo estekak

* Datuak: Q1930405
* Multimedia: Glynneath / Q1930405
# Glyntraian

Glyntraian, galesez: Glyntraean, Galesko iparraldeko komunitate bat da, Wrexham konderrian dagoena.
2011ko erroldaren arabera 822 biztanle zituen.

## Kanpo estekak

* Datuak: Q5573009
* Multimedia: Glyntraian / Q5573009
# Glynn

Glynn (irlanderaz An Gleann) Ipar Irlandako Antrim konderrian dagoen udalerri txiki bat da, Ulster probintzian. 2011an 2.027 biztanle zituen. Larne udalerritik hurbil dago, Larne aintziraren ekialdeko ertzean.

## Iruditegia

* Udalerri Aretoa.
* Kalea.
* San Joan eliza.
* Zubia.

## Kanpo estekak

* Datuak: Q1815963
* Multimedia: Glynn, County Antrim / Q1815963
# Hamites

Hamites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren., hau da, orain dela 145 milioi urtetik 66 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3729594
* Multimedia: Hamites / Q3729594
# Hamiltonsbawn

Hamiltonsbawn edota Hamilton's Bawn (irlanderaz Bábhún Hamaltún) Ipar Irlandako Armagh konderrian dagoen udalerri bat da, Ulster probintzian. 2001ean 895 biztanle zituen.
Armagh udalerritik 5 kilometro ekialdera dago.

## Iruditegia

* Areto Orangista.
* Presbiteriar eliza.
* Derrynaught bidea.
* Tirnascobe bidea.

## Kanpo estekak

* Datuak: Q1249252
* Multimedia: Hamiltonsbawn / Q1249252
# Hamish Watson

Hamish Watson (Manchester, 1991ko urriaren 15a) eskoziar errugbilaria da, hirugarren lerroko hegaleko postuan aritzen dena. Edinburgh Rugby taldean jokatzen du 2011tik, eta 2015ean egin debuta Eskoziako selekzioarekin. Sei Nazioen Txapelketako gizonezko jokalaririk onena izendatu zuten 2021ean. Urte berean, British and Irish Lionsek Hegoafrikan egin zuten birarako hautatua izan zen.

## Erreferentziak

* ↑ Hamish Watson. edinburghrugby.org (Noiz kontsultatua: 2021-11-25).
* ↑ Hamish Watson. en.espn.co.uk (Noiz kontsultatua: 2021-11-25).
* ↑ Hamish Watson wins Guinness Six Nations Player of the Championship 2021. sixnationsrugby.com (Noiz kontsultatua: 2021-11-25).
* ↑ British and Irish Lions 2021: Sam Simmonds in 37-man squad but Billy Vunipola misses out. BBC Sport, 2021eko maiatzak 6, bbc.com (Noiz kontsultatua: 2021-11-25).

## Kanpo estekak

* Datuak: Q18129148
* Multimedia: Hamish Watson / Q18129148
# Hamirpur barrutia

Hamirpur barrutia Indiako barruti bat da, Himachal Pradesh estatuan. 454.768 biztanle ditu 1.118 kilometro koadrotan.

## Mugakideak

Honako barrutiekin egiten du muga:
Una barrutia

## Ikus, gainera

* Himachal Pradesh

## Kanpo estekak

* Datuak: Q2086180
# Hamish Bond

Hamish Bond, (Dunedin, 1986ko otsailaren 13an jaioa) Zeelanda Berriko arraunlaria da
2007an, Munduko Arraun Txapelketan, lemazain gabeko laukoan, urrezko dominaren irabazle taldearen kide izan zen Bond. Pekinen, 2008ko Udako Olinpiar Jokoak egin aurretik, Bond, ofizialki, 1000. Olinpiar izendatu zuen Zeelanda Berriak, baina, akats bat zela medio, 1002ra zuzendu zuten geroago
2012an, Bond Massey Unibertsitatean graduatu zen, Enpresen Administrazioan lizentziatu (finantzetan espezializatua) eta finantza plangintzako graduondo tituluez.
Bond bizikletan ere lehiatu izan du; 2009an, Zeelanda Berrian, elite mailan aritu zen Sam Bewley herrikidearekin batera; Southlandeko Itzulian, Zookeepers-Cycle Surgery taldearekin ibili zen.
Bond, arraunean egindako zerbitzuengatik, Zeelanda Berriko Merituaren Ordenako kide bihurtu zen 2013an.
Bondek hiru Udako Olinpiar Jokotan hartu zuen esku: Londres 2012 (Londres), Rio 2016 (Rio de Janeiro) eta Tokio 2020 (Tokio) hiru urrezko domina lortuz. Tokion lehiatu zuen taldea hauek osatzen zuten: Hamish Bondek berak, Thomas Mackintoshek,Thomas Murrayk, Michael Brakek, Daniel Williamsonek, Phillip Wilsonek, Shaun Kirkhamek, Matt MacDonaldek eta Sam Bosworthek.

## Nazioarteko emaitzak arraunketan

Udako Olinpiar Jokoak :
| Urtea | Lekua | Domina | Proba |
| 2012 | Londres Erresuma Batua | 01 ! | Lemazain gabeko bikoa |
| 2016 | Rio de Janeiro Brasil | 01 ! | Lemazain gabeko bikoa |
| 2020 | Tokio Japonia | 01 ! | Zortzikoa |
| Munduko arraunketa Txapelketa ||||
| Urtea | Lekua | Domina | Kategoria |
| 2007 | Munich Alemania | 01 ! | Lemazain gabeko laukoa |
| 2009 | Poznan Polonia | 01 ! | Lemazain gabeko bikoa |
| 2010 | Karapiro Zeelanda Berria | 01 ! | Lemazain gabeko bikoa |
| 2011 | Bled Eslovenia | 01 ! | Lemazain gabeko bikotea |
| 2013 | Chungju) Txina | 01 ! | Lemazain gabeko bikoa |
| 2014 | Amsterdam Herbehereak | 01 ! | Skull bikoitza |
| 2017 | Amsterdam Herbehereak | 01 ! | Lemazain gabeko bikoa |
| 2015 | Aiguebelette-le-Lac Frantzia | 01 ! | Lemazain gabeko bikoa |

### Txirrindularitza

2017. urtea
* Zeelanda Berriko Erlojupeko Txapelketan 03 !
* Ozeaniko Erlojupeko Txapelketan 03 !
2018
* Zeelanda Berriko Erlojupeko Txapelketa 01 !
* Ozeanoko erlojupeko txapelketa 01 !
2019
* 2. Zeelanda Berriko Erlojupeko Txapelketan 02 !
2020. urtea
* Zeelanda Berriko Erlojupeko Txapelketa 01 !

## Ohoreak

* Zeelanda Berriko Meritu Ordena

## Erreferentziak

* ↑ . Originaletik Artxibatua 2014-12-18an. 2014-12-09an begiratua.
* ↑ BBC News (8 de junio de 2012). «Hamish Bond profile». BBC News.
* ↑ .«New Year Honours List 2013». Department of the Prime Minister and Cabinet. 2012-12-31. Originaletik Artxibatua 2013-01-01ean. 2012-12-31an begiratua.

## Kanpo estekak

* Datuak: Q1321253
* Multimedia: Hamish Bond / Q1321253
# Hamish Turnbull

Hamish Turnbull (1999ko uztailaren 13a) txirrindulari ingelesa da, sprint ekitaldietan espezializatua pistako txirrindularitzan. Britainia Handiaren ordezkari gisa, zilarrezko domina irabazi zuen 2024ko Udako Olinpiar Jokoetan taldekako sprint proban.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | Talde sprinta |
| Munduko txapelketak ||||
| Urtea | Lekua | Domina | Proba |
| 2022 | Saint-Quentin-en-Yvelines | 03 ! | Talde sprinta |
| Europako Txapelketa ||||
| Urtea | Lekua | Domina | Lehiaketa |
| 2022 | Munich | 03 ! | Talde sprinta |
| 2023 | Grenchen | 02 ! | Talde sprinta |

## Erreferentziak

* ↑ «Profile» Cycling Archives.

## Kanpo estekak

* Datuak: Q87176727
* Multimedia: Hamish Turnbull / Q87176727
# Hamiltonhill

Hamiltonhill, Eskoziako Glasgow hiriko auzo bat da, Clyde ibaiaren iparraldean.

## Kanpo estekak

* Datuak: Q5645287
# Hamish Kerr

Hamish Kerr (Dunedin, 1996ko abuztuaren 17a) gorako jauzilari zeelandaberritarra da, 2024ko Udako Olinpiar Jokoetan urrezko domina eskuratu zuena.

## Ibilbidea

2019an Ozeaniako Txapelketan urrezko domina irabazi eta Zeelanda Berriko errekorra ezarri zuen, 2,30m. 2020ko Tokioko Olinpiar Jokoetan parte hartu zuen eta 10. postuan gelditu zen.
2022an Munduko Indoor Txapelketan hirugarren egin zuen eta Commonwealth Jokoetan urrezko domina lortu zuen.
2024ko Parisko Olinpiar Jokoetan finalera iritsi eta Shelby McEwen estatubatuarrarekin berdindu egin zuen. Berdinketa haustea erabaki zuten eta Hamish Kerr izan zen txapelduna. Marka pertsonala zuen gainera, 2,36m.

## Palmaresa

Udako Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 01 ! | Gorako jauzia |
| Munduko txapelketak (Indoor) ||||
| Urtea | Lekua | Domina | Proba |
| 2022 | Belgrad ( Serbia) | 03 ! | Gorako jauzia |
| 2024 | Glasgow ( Eskozia) | 01 ! | Gorako jauzia |
| Commonwealth Jokoak ||||
| Urtea | Lekua | Domina | Proba |
| 2022 | Birmingham ( Erresuma Batua) | 01 ! | Gorako jauzia |

### Markak

* Aire librean: 2'36m (2024)
* Pista estalian: 2'36m (2024)

## Erreferentziak

* 1 2 (Ingelesez) «After 11 straight misses, New Zealand's Hamish Kerr wins lengthy jump-off for high jump gold» AP News 2024-08-10 (Noiz kontsultatua: 2024-08-25).
* ↑ «Stuff» www.stuff.co.nz (Noiz kontsultatua: 2024-08-25).

## Kanpo estekak

* Datuak: Q64828881
# Hamister

Hamister, Eskoziako Shetland uhartediko herri bat da, Whalsay uhartean.

## Kanpo estekak

* Datuak: Q5645415
* Multimedia: Hamister / Q5645415
# Gazyr

Gazyr Kaukasiako herrien janzkera nazionalen elementu bereizgarria da.

## Jatorria

Gazyrrak garai baten fusilariek kargak eramateko erabiltzen zituzten: poltsetan edo bularreko poltsiko txikien errenkadetan, bala eta bolbora biltzen zuten paperezko kartutxoak sartzeko lekua.

## Etimologia

Gazyr hitza (( errusieraz: газырь ) jatorriz turkieratik dator (hazır, "prest"), eta arabieratik hartutako mailegua da. Georgieraz : მასრები masrebi esaten zaio, eta chokha janzkera nazionalak daraman elementua da.
Kaukasoko herrien jantziaren beste elementu batzuekin batera, kosako errusiarrek gazyr bularreko poltsikoak beren uniforme militarraren zati gisa hartuak dituzte.

## Erreferentziak

* ↑ Л. В. Беловински, "Газыри, хазыри, хозыри", in: "Иллюстрированный энциклопедический историко-бытовой словарь русского народа. XVIII — начало XIX в."/ Moscow, Eksmo, 2007, ISBN 978-5-699-24458-4, p. 115.

## Kanpo estekak

* Datuak: Q4131813
* Multimedia: Gazyri / Q4131813
# Gazur (argipena)

Gazur edo serum hitzek adiera zenbait dituzte:
* esne-gazura, gatzagiaren eraginez esnetik sortzen den produktua;
* odol-seruma, gatzapen-faktorerik gabeko odol-plasma;
* serum fisiologikoa, organismoei txertatzen zaien disoluzioa, odolaren ordezkoa eta elikagaiak emateko erabiltzen dena.
# Gazzada Schianno

Gazzada Schianno Italiako udalerri bat da. Vareseko probintzian kokatuta dago, Lombardia eskualdean. 4.570 biztanle ditu, 4,84 kilometro koadroko azaleran banatuta.

## Mugakideak

Gazzada Schiannok honako udalerri hauekin egiten du muga:
Brunello Lozza Varese Buguggiate Morazzone Castronno

## Kanpo estekak

* Datuak: Q40786
* Multimedia: Gazzada Schianno / Q40786
# Gazzaniga

Gazzaniga Italiako udalerri bat da. Bergamoko probintzian kokatuta dago, Lombardia eskualdean. 4.888 biztanle ditu, 14,41 kilometro koadroko azaleran banatuta.

## Mugakideak

Gazzanigak honako udalerri hauekin egiten du muga:
Albino Vertova Aviatico Fiorano al Serio Cene Cornalba Costa Serina

## Kanpo estekak

* Datuak: Q101130
* Multimedia: Gazzaniga / Q101130
# Gazume

Gazume edo Akotegi Hernioko mendilerroan dagoen tontorra da, Gipuzkoako erdialdean, Hernio inguruan.

## Abiapuntuak

* Errezildik: Ordu 1 eta 45 m.
* Iturriotzetik: Or. 1 eta 30 m.
* Iturburutik: Or. 1 eta 15 m.
* Etumeta: Or. 1 eta 15 m.

## Ikus, gainera

* Gipuzkoako mendiak

## Irudi galeria

* Gazumeko magalen ikuspegia, ipar-ekialdera begira. Fondoan Aiako Harria eta Larrun mendiak.
* Gazume mendia Azpeitiko Oñatz auzotik ikusita

## Kanpo estekak

* Datuak: Q12258326
* Multimedia: Gazume / Q12258326
# Goggomobil

Goggomobil Hans Glas GmbH enpresak Bavariako Dingolfing herrian Bigarren Mundu Gerra eta gero egindako mikrokotxea izan zen.
Glasek hiru modelo ekoiztu zituen:
* Goggomobil T (sedan)
* Goggomobil TS (coupé)
* Goggomobil TL (furgoneta).
Bi zilindro eta bi denborako motorra erabiltzen zuten, hasieran 250 cc eta gero 300 cc eta 400 cc zituztenak. Guztira, 214.313 sedan, 66.511 coupé eta 3.667 furgoneta saldu zituzten 1955 eta 1969 artean.
Mundu osoan saldu zituzten automobilak: Australian, Argentinan eta baita Euskal Herrian ere. 1957an Munguía Industrial, S.A.k ituna sinatu zuen Goggomobil T 250 ekoizteko.

## Kanpo estekak

* Webgune ofiziala
* Datuak: Q708500
* Multimedia: Glas Goggomobil / Q708500